I perioden 1906–1945 fikk han tre verker med på Statens Høstutstilling. Han deltok med verker på utstillinger i Sverige, Danmark, Tyskland, Finland, Østerrike, USA og Belgia, foruten i større kunstforeninger i Norge. Deberitz slo igjennom på De 14s paviljong på Jubileumsutstillingen i Kristiania 1914 med bl.a. bildet (1914). Her stilte han ut sammen med tidens toneangivende kunstnere som Henrik Sørensen, Axel Revold, Per Krohg og Jean Heiberg.